Conceyu Nacionalista Astur

Conceyu Nacionalista Astur (CNA) foi'l primer partíu políticu nacionalista asturianu, con actividá ente 1976 y 1981.

Entamos
El CNA foi un partíu creáu por un grupu de mozos marxistes, independientes y llibertarios que veníen de Conceyu Bable. Definiose como un "conceyu políticu de militancia única", nel que s'almitíen les tendencies marxistes, leninistes, trotskistes, llibertaries, etc. Según los sos estatutos; l'ámbitu d'actuación direuta y d'afitamientu que se propón CNA vien determináu pol área nacional y xeográfica d'Asturies. Esti partíu caltuvo rellaciones con otros grupos asemeyaos del estáu y estranxeros.

Ideoloxía

Ente los sos plantegamientos políticos allugábense los que vienen darréu:

Autonomía plena a curtiu plazu.
Autodetermín.
Revolución socialista n'Asturies na perspeutiva d'un estáu socialista protagonizáu pola clas obrera y otres clases populares, p'algamar la construcción d'una sociedá ensin clases, previu desaniciu del aparatu de poder de la burguesía.

Too ello nel marcu d'una confederación de pueblos cola idea d'algamar un autogobiernu que ficiera posible la participación de les mases partidaries d'una sociedá socialista y autoxestionaria.

Según los promotores del CNA -que queríen frañir cola tradición política asturiana y da-y una alternativa nacional asturiana al procesu de reconstrucción estatal na transición, reclamando p'Asturies un tratamientu nacional asemeyáu al que se-y taba dando a Cataluña o al País Vascu- el pueblu asturianu pertien toles condiciones oxetives qu'encadarmen una nación, ello ye; una comundiá identificada con un territoriu definíu; una hestoria y una llingua llariegues; una situación económica definida pola empresa pública (daquella y anguaño, al serviciu del capital mnopolista); una idiosincrasia que define a los asturianos como talos; una cultura llariega con aportaciones úniques a la cultura universal, como l'arte asturianu.

Pal bon funcionamientu conxuntu d'estes realidaes, según la CNA, requeríase:

La descentralización dientro d'Asturies a tolos niveles: alministración, medicina, cultura, servicios, etc.
L'autoxestión de les empreses.
La ordenación y racionalización de l'agricultura y ganadería.
Afalamientu de toles posibilidaes económiques d'Asturies.
recobramientu de la cultura asturiana.
L'algame del mayor autogobiernu y la unificación política europea.

Simboloxía
La bandera y escudu del CNA ye la Cruz de la Victoria n'oru sobre fondu azul. El so himnu: "Asturies, patria querida". Adoutar esti popular cantar como himnu oficial del partíu supunxo un retrasu na llegalización del partíu nel Rexistru per parte de los funcionarios, que lo emplegaron como pretestu, yá que los estatutos foron presentaos en mayu de 1978 y el partíu nun foi llegalizáu fasta'l 19 de xineru de 1979. - manifestaba'l Subdireutor Xeneral d'Asociaciones Polítiques nunes declaraciones a "Asturias", el 18 de xineru de 1979.

Fundadores
Ente los fundadores taben Xosé Lluis Carmona y Dubardu Puente, Xesús Cañedo Valle, José Antonio Fernández Alonso "Pepe", Fernando Cueto y miembros del Conceyu Bable. El so secretariu xeneral foi Anxelu Zapico.

Publicaciones
El CNA llegó a editar una publicación propia, la revista Asturies Dixebrá.

Eleiciones
A lo llargo de la so esistencia nun algamó representación. 

1977
Nes Eleiciones xenerales españoles de 1977 nun presentó candidatura propia, sofitando la candidatura d'Unidá Rexonalista, encabezada por Aida Fuentes Concheso, Antonio Masip Hidalgo y Manuel Hevia Carriles. 

Añu  votos  % votos197710.8211,88%

1979
Dos años depués, nes xenerales de 1979 presentó candidatura propia a dambes cámares. 

Al Congresu de los Diputaos presentó una llista encabeza por Dubardu Puente Fernández. Algamando la escasa cifra de 3.049 votos (un 0'57% del total), allugándolu nel 9u puestu de les 17 llistes ensin representación nel congresu.

Añu  votos  % votos19793.0490'57%

Pal Senáu presentó una llista encabezada por: Ánxelu Gonźalez Zapico. Llogrando un mayor apoyu, 8.309 votos (el 1'52% del total) y allugándose nel 17u llugar, ensin representación parllamentaria.

Añu  votos  % votos19798.3091'52%

Dubardu Puente -candidatu con namás que 29 años-, ficiera unes declaraciones a "El Comercio" de Xixón el 10 de febreru de 1979, nes que dixo; 

Ún de los cartelos de propaganda eleutoral del CNA dicía: 

 Disolución
Ha de rescamplar que, nesti procesu, dellos militantes del partíu fueron deteníos baxo acusación de collaborar con ETA politico-militar nel asaltu al Bancu Herrero d'Uviéu y dellos cumplieron años de prisión por ello.Otra presunta terrorista, detenida en Oviedo, hemeroteca.abc.es, 1980-03-26

Disolvióse en 1981. De les sos cenices surdieron otros partíos nacionalistes, como l'Ensame Nacionalista Astur (ENA), que tres la so fusión cola Xunta Nacionalista Asturiana (XNA) dio llugar a la Unidá Nacionalista Asturiana (UNA), que se presentó a les eleiciones europees de 1989 baxo la mano de José Suárez Arias-Cachero, "Felechosa". Exercieron la secretaría Xeneral de la UNA Faustino Fernández Pereira, primero, y Xosé Lluis Carmona, dempués.

 Referencies 

 Enllaces esternos 
Güei númberu 33 Entrevista a ún de los miembros.

Categoría:Partíos políticos d'Asturies
Categoría:Historia del nacionalismu asturianu